ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை மற்றும் பால்வளத்துறையை மேம்படுத்த முனைப்பான நடவடிக்கைகள்
கால்நடை மற்றும் பால்வளத்துறை கடந்த 7 ஆண்டுகளில் 7.93 சதவீதம் வளர்ச்சி அடைந்துள்ளது. மத்திய அரசு மேற்கொண்ட தீவிர நடவடிக்கைகளால் கடந்த 2014-15ம் ஆண்டு முதல் 2022-21 ஆண்டு வரையிலான காலகட்டத்தில் கால்நடை மற்றும் பால்வளத்துறை தொடர்ச்சியாக வளர்ச்சி கண்டுள்ளது. 2020-21ம் ஆண்டின் ஒட்டு மொத்த வேளாண் வளர்ச்சியில் கால்நடை மற்றும் பால்வளத்துறையின பங்களிப்பு மட்டும் 30 சதவீதமாகும். சுமார் 8 கோடி குடும்பங்கள் கால்நடை கால்நடை வளர்ப்பு மற்றும் பால்பண்ணைகள் மூலம் தங்கள் வாழ்வாதாரத்தை மேம்படுத்தி வருகின்றன.
நாடு முழுவதும் இந்த துறையை மேம்படுத்த மாநில மற்றும் யூனியன் பிரதேச அரசுகளின் முயற்சிகளுக்கு உதவும் வகையில், மத்திய அரசு பல்வேறு திட்டங்களை செயல்படுத்தி வருகிறது. இதன் மூலம் கால்நடை பராமரிப்பு மற்றும் பால்வளத்துறையில் நேரடியாகவும், மறைமுகமாகவும் வேலைவாய்ப்புகள் உருவாக்கப்பட்டுள்ளன.
மத்திய அரசு செயல்படுத்தி வரும் திட்டங்கள்:
- ராஷ்டிரிய பசுக்கள் இயக்கம்
- பால் வளத்துறைக்கான தேசிய வளர்ச்சித் திட்டம்
- பால்பொருட்களை பதப்படுத்துதல் மற்றும் உள்கட்டமைப்பு மேம்பாட்டு நிதி
- தேசிய கால்நடை இயக்கம்
- கால்நடைகள் சுகாதாரம் மற்றும் நோய் கட்டுப்பாடு
- விலங்குகளின் நோய்களை கட்டுப்படுத்தும் தேசிய அளவிலான திட்டம்
- கால்நடைகள் கணக்கெடுப்புகள் மற்றும் ஒருங்கிணைந்த மாதிரி ஆய்வு
கால்நடை பராமரிப்பு மற்றும் பால்வளத்துறை சார்பில் நாட்டு  இனங்களை பாதுகாக்க மேற்கொள்ளப்பட்டுவரும் நடவடிக்கைகள்
- கிராமப்புறங்களில் பல்முனை செயற்கை கருத்தரிப்பு தொழில் நுட்பவியலாளர்களைக் கொண்ட அமைப்பை உருவாக்குதல்
- தற்போது உள்ள செயற்கைக் கருத்தரித்தல் சங்கிலியை பலப்படுத்துதல்
- தேசிய அளவிலான செயற்கை கருத்தரிப்புத் திட்டங்கள்
- ஆர்ஜிஎம் திட்டத்தின் கீழ் ஒருங்கிணைந்த பண்ணையம் அமைத்தல்
பால்வளத்துறையில் பதப்படுத்துதல் மற்றும் மதிப்பு கூட்டுப்பொருட்களை உற்பத்தி செய்வதற்கான உள்கட்டமைப்பு வசதிகளை மேம்படுத்துதல், இறைச்சி பதப்படுத்துதல் மற்றும் மதிப்புக்கூட்டு பொருட்களுக்கான உள்கட்டமைப்பு வசதி, கால்நடைகளுக்கான தீவனங்கள் வளர்ப்பு, ஒருங்கிணைந்த பண்ணையம் அமைத்தல், இனப்பெருக்கத்திற்கான மேம்படுத்தப்பட்ட தொழில் நுட்பம், கால்நடைகளுக்கான மருந்து பொருட்கள் மற்றும் தடுப்பூசி அலகுகள், கால்நடை கழிவுகளை வேளாண் கழிவு மேலாண்மையாக மாற்றும் முயற்சி ஆகியவை தொடர்பான திட்டங்களை செயல்படுத்துவதற்கு, கால்நடை உள்கட்டமைப்பு மேம்பாட்டு நிதியிலிருந்து 15 ஆயிரம் கோடி ரூபாய் ஒதுக்கீடு செய்யப்பட்டுள்ளது.
மாநிலங்களவையில் இன்று எழுப்பபட்ட கேள்விக்கு மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா எழுத்துப்பூர்வமாக அளித்த பதிலில் இவ்வாறு தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும்: https://pib.gov.in/PressReleasePage.aspx?PRID=1884202
ஆயுஷ்
ஆயுஷ் பிரிவுகளில் ஆராய்ச்சி கலாச்சாரத்துக்கு கொவிட்-19 நெருக்கடி ஊக்கமளிக்கிறது
ஆயுஷ் துறைகளில் ஆரோக்கிய-ஊக்கமளிப்பு மற்றும் நோய்த் தடுப்பின் மீது கொவிட்-19 பெருந்தொற்று கவனத்தை அதிகப்படுத்தியுள்ளது. ஆதாரம் சார்ந்த ஆய்வுகளின் மீது நாடு முழுவதும் ஆர்வம் அதிகரித்து வருகிறது.
கொவிட்-19 பரிசோதனைகளில் ஆயுர்வேத இடையீடுகள் தொடர்பாக இந்தியாவின் மருத்துவ பரிசோதனை பதிவேட்டை ஆய்வு செய்து 2020 மார்ச் 1 முதல் 2020 ஜூன் 25 வரை ஆராய்ச்சி ஒன்று நடத்தப்பட்டது. இந்த காலகட்டத்தில் ஆயுர்வேத சிசிச்சைக்காக செய்யப்பட்ட பதிவுகளின் எண்ணிக்கை 58 ஆகும்.
இந்தியாவின் மருத்துவ பரிசோதனை பதிவேட்டில் செய்யப்பட்டுள்ள 203 பதிவுகளில் 61.5 சதவீதம் ஆயுஷ் பிரிவுகள் சார்ந்ததாகும் என்று செய்திகள் தெரிவிக்கின்றன.
'ஜர்னல் ஆப் ரிசர்ச் இன் ஆயுர்வேதிக் சயின்சஸ்' என்னும் பத்திரிகையில் வெளியிடப்பட்டுள்ள ஆயுர்வேத ஆய்வுகள் பற்றிய கட்டுரையில் ஆயுஷ் பிரிவுகளில் அதிகரித்து வரும் ஆராய்ச்சி கலாச்சாரத்தைப் பற்றி குறிப்பிடப்பட்டுள்ளது.
இந்தத் துறையில் ஆய்வுகள் அதிகரித்து வரும் காரணத்தால், நவீன காலத்துக்கு ஏற்றவாறு ஆயுஷ் பிரிவுகளின் ஞானம் பிரதிபலிக்கிறது. நாட்டின் பொது சுகாதார நடவடிக்கைகளுக்கு இந்த ஆராய்ச்சிகள் உதவும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660259
சிறப்பு சேவைகள் மற்றும் கட்டுரைகள்
இந்தியாவை விட்டு கடத்த முயன்ற நாகாபரணத்துடன் கூடிய சிவலிங்கம் சிலையை சுங்கத் துறையினர் பறிமுதல் செய்தனர்
நுண்ணறிவு தகவலின் அடிப்படையில், சென்னை விமான நிலைய சரக்கு நுண்ணறிவு பிரிவு அதிகாரிகள் அமெரிக்காவுக்கு செல்லவிருந்த சரக்குகளை சோதனையிட்டதில், நாகாபரணத்துடன் கூடிய சிவலிங்க சிலையை கண்டுபிடித்தனர்.
ஏற்றுமதி ஆவணக் குறிப்பில் கும்பகோணத்தில் உள்ள கலை, கைவினைப் பொருள் நிலையத்தில் இதனை வாங்கியதாக குறிப்பிடப்பட்டிருந்தது. தொல்பொருள் துறையிடமிருந்து பெற வேண்டிய சான்றிதழ் அளிக்கப்படவில்லை. சிலையை சோதனையிட்டதில் தொன்மை வாய்ந்ததாக தோற்றமளித்தது. 36 சென்டி மீட்டர் உயரமுள்ள இந்த வெண்கல சிலை 4.56 கிலோ எடை கொண்டதாகும். இந்தச் சிலை கள்ளக்குறிச்சி மாவட்டம் திருநாவலூரை அடுத்த கெடிலம் என்ற ஊரை சேர்ந்தது என்று விசாரணையில் தெரியவந்தது. இந்தச் சிலை 1800 ஆம் ஆண்டுக்கு முற்பட்ட தொன்மை வாய்ந்த சிலை என தொல்லியல் துறை சந்தேகிக்கிறது. இதனைத் தொடர்ந்து சிலை மற்றும் இதரப் பொருட்கள் பறிமுதல் செய்யப்பட்டன.
தொடர்ந்து விசாரணை நடைபெற்று வருவதாக சுங்கத்துறை முதன்மை ஆணையர் கே.ஆர்.உதய் பாஸ்கர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
ஸ்ரீ ஸ்ரீ ஹரிசந்த் தாகூரின் பிறந்தநாள் அன்று பிரதமர் அவருக்கு மரியாதை செலுத்தினார்
ஸ்ரீ ஸ்ரீ ஹரிசந்த் தாகூரின் பிறந்தநாள் அன்று பிரதமர் திரு நரேந்திர மோடி அவருக்கு மரியாதை செலுத்தினார்
"ஸ்ரீ ஸ்ரீ ஹரிசந்த் தாகூரின் பிறந்தநாள் அன்று அவருக்கு நான் தலை வணங்குகிறேன். அவரது வாழ்வும் இலட்சியங்களும் தொடர்ந்து பலருக்கு வலுவூட்டி வருகிறது. கல்விக்கும், சமூக அதிகாரமளித்தலுக்கும் அவர் மிகவும் முக்கியத்துவம் வழங்கினார்.
மத்வா சமூகத்தின் அன்பு மற்றும் கருணை மிகுந்த குணத்தில் அவரது உயரிய குணங்கள் பிரதிபலிக்கின்றன," என்று தமது டிவிட்டர் பக்கத்தில் பிரதமர் கூறியுள்ளார்.
ஒரக்கண்டி தாகூர் பாரிக்கு தாம் சமீபத்தில் சென்றபோது அங்கு பேசியதையும் பிரதமர் பகிர்ந்துள்ளார்.
"ஒரு சில வாரங்களுக்கு முன்பு, ஒரக்கண்டி தாகூர் பாரிக்கு நான் சென்றிருந்தேன். ஆசீர்வதிக்கப்பட்ட அந்த நிமிடங்களை நினைத்து என்றைக்கும் நான் மகிழ்வேன். ஒரக்கண்டி கூட்டத்தில் நான் பேசியதை பகிர்கிறேன்."
பிரதமர் அலுவலகம்
ஆஸ்கர் விருது பெற்ற நாட்டு நாட்டுப் பாடலின் குழுவினர் அனைவருக்கும் பிரதமர் வாழ்த்து தெரிவித்துள்ளார்
சிறந்தப் பாடலுக்கான ஆஸ்கர் விருதுப் பெற்ற ஆர்ஆர்ஆர் திரைப்படத்தின் நாட்டு நாட்டுப் பாடலின் இசையமைப்பாளர் எம்எம் கீரவாணி, பாடலாசிரியர் சந்திரபோஸ் மற்றம் குழுவினர் அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
அகாடமியின் ட்விட்டர் பதிவிற்கு ட்விட்டரில் பிரதமர் கூறியிருப்பதாவது;
"அபூர்வமானது!
உலக அளவில் நாட்டு நாட்டுப் பாடல் பிரபலமடைந்தது. இந்த பாடல் பல வருடங்களுக்கு நினைவில் நீங்காமலிருக்கும். எம்எம் கீரவாணி, பாடலாசிரியர் போஸ் மற்றும் குழுவினருக்கு இப்பெருமை மிக்க தருணத்திற்காக வாழ்த்துகள் "
இந்தியா மகிழ்ச்சியுடன் பெருமையடைகிறது #Oscars"
பாதுகாப்பு அமைச்சகம்
ராணுவக் கமாண்டர்கள் மாநாட்டின் போது இந்திய ராணுவத்தின் மூத்த அதிகாரிகளிடம் பாதுகாப்பு அமைச்சர் உரையாற்றினார்
இந்திய ராணுவக் கமாண்டர்கள் மாநாட்டின் 3-வது நாளான இன்று உயர்நிலைத் தலைவர்களிடையே பாதுகாப்பு அமைச்சர் திரு ராஜ்நாத் சிங் உரையாற்றினார். இதற்கு முன்பாக “தேசக்கட்டமைப்பில் செயற்கை நுண்ணறிவின் பங்களிப்பு” என்பது பற்றிய கருத்துப் பரிமாற்றம் நடைபெற்றது.
நாட்டின் மிகவும் நம்பகமான உத்வேகம் அளிக்கின்ற அமைப்பாக லட்சக்கணக்கான குடிமக்களுக்கு இந்திய ராணுவம் விளங்குகிறது என்று பாதுகாப்பு அமைச்சர் தமது உரையில் குறிப்பிட்டார். இந்திய கட்டமைப்பிலும் ஒட்டுமொத்த தேச வளர்ச்சியிலும் ராணுவத்தின் பங்கு மிகமுக்கியமானதாக உள்ளது என்றும் அவர் கூறினார்.
இந்திய ராணுவத்தில் பெண் அதிகாரிகள் சேர்க்கப்படுவதையும், நிரந்தர ஆணையத்திற்கு அனுமதி அளித்து தேசத்தின் தொலைநோக்குப் பார்வையான மகளிருக்கு அதிகாரமளித்தல் என்பதற்கான முயற்சிகளை மேற்கொண்டிருப்பதையும் திரு ராஜ்நாத் சிங் பாராட்டினார்.
இந்த நிகழ்வின் போது இந்திய ராணுவம் குறித்து ஐநா இதழ் ஒன்றையும், ராணுவத்தின் 75-வது ஆண்டை குறிக்கும் வகையில் தபால் தலை ஒன்றையும் பாதுகாப்பு அமைச்சர் வெளியிட்டார்.
முன்னதாக 2023-ம் ஆண்டின் ராணுவக் கமாண்டர்களின் முதலாவது மாநாடு இணையவழியாக ஏப்ரல் 17 அன்று தொடங்கியது. இந்த மாநாட்டின் போது தற்போதைய பாதுகாப்பு நிலைமைகள் எல்லைப்பகுதிகளின் பாதுகாப்புத் தன்மை, தற்போதைய பாதுகாப்பு சாதனைகளின் சவால்கள் போன்றவை குறித்து இந்திய ராணுவத்தின் உயர்நிலை தலைவர்கள் விரிவாக எடுத்துரைத்தனர்.
பிரதமர் அலுவலகம்
மகாராஷ்டிர ஆளுநர், பிரதமருடன் சந்திப்பு
மகாராஷ்டிர மாநில ஆளுநர் திரு ரமேஷ் பயஸ், பிரதமர் திரு நரேந்திர மோடியை இன்று சந்தித்துப் பேசினார்.
பிரதமர் அலுவலகம் வெளியிட்டுள்ள ட்விட்டர் பதிவில்,
“மகாராஷ்டிர ஆளுநர் திரு ரமேஷ் பயஸ், பிரதமர் திரு நரேந்திர மோடியை @narendramodi சந்தித்துப் பேசினார்”, என்று தெரிவிக்கப்பட்டுள்ளது.
------
AD/BR/KPG
(
இளைஞர் நலன் மற்றும் விளையாட்டு அமைச்சகம்
பாராலிம்பிக்ஸ் போட்டிகள்: இந்தியாவிலிருந்து 54 பேர் பங்கேற்பு
டோக்கியோவில் நடைபெற உள்ள பாராலிம்பிக்ஸ் போட்டியில் வில்வித்தை, தடகளம், பாட்மிண்டன், நீச்சல், பளுதூக்கல் உட்பட 9 போட்டிகளில் இந்தியாவைச் சேர்ந்த 54 வீரர்கள் கலந்து கொள்ளவிருக்கிறார்கள். அனைத்து வீரர்களுமே டார்கெட் ஒலிம்பிக் போடியம் திட்டத்தின்  கீழ் பங்குபெறுகிறார்கள்.
குஜராத் மாநிலத்தைச் சேர்ந்த பவீனா படேல் மற்றும் சோனல்பென் ஆகியோர் பாராலிம்பிக்ஸ் போட்டியில் தங்களது சிறந்த ஆட்டத்தை வெளிப்படுத்த ஆவலாக இருக்கிறார்கள். அவர்கள், மகளிர் பாரா டேபிள் டென்னிஸ் போட்டியின் ஒற்றையர் பிரிவில் விளையாடவிருப்பதுடன், மகளிர் இரட்டையர் பிரிவிலும் இணைந்து போட்டியிடவிருக்கின்றனர்.
போட்டியின் துவக்க நாளான ஆகஸ்ட் 25-ஆம் தேதி, டோக்கியோவில் நடைபெறும் தகுதிச் சுற்றுகளில் அவர்கள் இருவரும் பங்குபெறுவார்கள். தகுதிச்சுற்றுகள் ஆகஸ்ட் 25, 26 மற்றும் 27-ஆம் தேதிகளிலும், காலிறுதி மற்றும் இறுதிப்போட்டி முறையே ஆகஸ்ட் 28 மற்றும் 29 தேதிகளிலும் நடைபெறும்.
அகமதாபாத்தில் உள்ள கண்பார்வையற்றோர் மக்கள் சங்கத்தில் லாலன் தோஷியிடம் இருவரும் பயிற்சி பெறுகிறார்கள். உலக தர வரிசையில், பவினா 18-ஆவது இடத்திலும், சோனல்பென் 19-ஆம் இடத்திலும் உள்ளனர். இருவரும் சர்தார் பட்டேல் மற்றும் ஏகலைவ விருதுகளைப் பெற்றிருப்பதுடன், ஆசியப் போட்டிகளிலும் பதக்கம் வென்றுள்ளனர். சர்வதேசப் போட்டிகளில் பங்கேற்பதற்கு இந்திய அரசின் உதவிகளையும் அவர்கள் பெற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748027
சுகாதாரம் மற்றும் குடும்ப நலத்துறை அமைச்சகம்
குடியரசுத்தலைவர் திருமதி திரௌபதி முர்மு, ஆயுஷ்மான் பவ இயக்கத்தை 2023 செப்டம்பர் 13 அன்று காணொலி மூலம் தொடங்கி வைக்கிறார்
நாடு முழுவதும் உயர்தர சுகாதார சேவைகள் அனைவருக்கும் கிடைக்கும் வகையில், மேற்கொள்ளப்படும் மற்றொரு முக்கியமான நிகழ்வாக ஆயுஷ்மான் பவ இயக்கம் தொடங்கப்படுகிறது. குடியரசுத்தலைவர் திருமதி திரௌபதி முர்மு, நாளை  'ஆயுஷ்மான் பவ' இயக்கத்தை காணொலிக் காட்சி மூலம் தொடங்கி வைக்கிறார். இந்த வரலாற்றுச் சிறப்புமிக்க இயக்கம் உலகளாவிய சுகாதார பாதுகாப்பு  அனைவருக்கும் கிடைப்பதை உறுதி செய்வதில் குறிப்பிடத்தக்க முன்னேற்றமாக அமையும்.
தொடக்க விழாவில் மத்திய சுகாதாரம் மற்றும் குடும்ப நலத்துறை அமைச்சர் திரு மன்சுக் மாண்டவியா, இணையமைச்சர்கள் திருமதி பாரதி பிரவீன் பவார் மற்றும் பேராசிரியர் எஸ்.பி.சிங் பாகெல் உள்ளிட்டோர் பங்கேற்கின்றனர். மாநில ஆளுநர்கள், முதலமைச்சர்கள், மாநில அமைச்சர்கள் மற்றும் பல்வேறு துறைகளைச் சேர்ந்த அதிகாரிகள் காணொலி முறையில் பங்கேற்க அழைப்பு விடுக்கப்பட்டுள்ளது. மாவட்டத் தலைநகரங்கள், வட்டாரத் தலைமையிடங்கள் மற்றும் கிராமங்களில் உள்ள சுகாதார மற்றும் நல்வாழ்வு மையங்களில் இருந்து ஏராளமான மக்கள் பிரதிநிதிகள், பயனாளிகள் இந்த நிகழ்ச்சியில் கலந்து கொள்வார்கள்.
இந்திய அரசின் சுகாதாரம் மற்றும் குடும்ப நல அமைச்சகத்தால் தொடங்கப்படும் 'ஆயுஷ்மான் பவ' இயக்கம், ஒரு விரிவான நாடு தழுவிய சுகாதார முன்முயற்சியாகும். இது நாட்டின் ஒவ்வொரு கிராமம் மற்றும் நகரத்தில் சிறந்த சுகாதாரப் பாதுகாப்பை வழங்குவதை நோக்கமாகக் கொண்டுள்ளது.
ஆயுஷ்மான் பவ இயக்கம் என்பது சுகாதாரத் துறை, பிற அரசுத் துறைகள் மற்றும் கிராமப்புற மற்றும் நகர்ப்புறங்களில் உள்ள தேர்ந்தெடுக்கப்பட்ட அமைப்புகளுடன் ஒருங்கிணைந்து கிராம பஞ்சாயத்துகளால் செயல்படுத்தப்படும் ஒரு கூட்டு முயற்சியாகும். புவியியல் தடைகளைத் தாண்டி, ஒவ்வொரு கிராமம் மற்றும் நகரத்திற்கு விரிவான சுகாதார பாதுகாப்பை விரிவுபடுத்துவதும், யாரும் பின்தங்கிவிடாமல் அனைவருக்கும் சேவைகள் கிடைப்பதை உறுதி செய்வதும் இதன் முக்கிய நோக்கமாகும்.
மத்திய சுகாதார அமைச்சர் டாக்டர் மன்சுக் மாண்டவியா இன்று  மாநிலங்கள் மற்றும் யூனியன் பிரதேசங்களின் சுகாதார அமைச்சர்கள் மற்றும் மூத்த அதிகாரிகளுடன் ஆயுஷ்மான் பவ இயக்கத்தை தொடங்குவதற்கான முன்னேற்பாடுகள் குறித்து காணொலி மூலம் கலந்துரையாடினார். அப்போது ஆயுஷ்மான் பவ முன்முயற்சியின் முக்கியத்துவத்தை திரு மாண்டவியா எடுத்துரைத்தார்.AD/ANU/PLM/RS/KRS
((Visitor Counter : 90
பிரதமர் அலுவலகம்
தேசிய பேரிடர் மேலாண்மை ஆணையத்தின் 15-வது நிறுவக நாள் விழாவில் பிரதமரின் முதன்மைச் செயலாளர் டாக்டர் பி.கே.மிஸ்ரா உரையாற்றினார்
புதுதில்லியில் இன்று நடைபெற்ற தேசிய பேரிடர் மேலாண்மை ஆணையத்தின் 15-வது நிறுவக நாள் விழாவில் பிரதமரின் முதன்மைச் செயலாளர் டாக்டர் பி.கே.மிஸ்ரா உரையாற்றினார்.
தேசிய பேரிடர் மேலாண்மை ஆணையத்தோடு, ஆரம்ப நாட்களில் தமக்கிருந்த இணைப்பைத் தமது உரையில் நினைவுகூர்ந்த டாக்டர் மிஸ்ரா, இந்த ஆணையத்தின் முன் முயற்சிகள் பேரிடர் மேலாண்மையில் பரவலாக அங்கீகாரம் பெற்றிருப்பதற்காக திருப்தி வெளியிட்டார்.
அனைத்து நிலைகளிலும் நமது மேம்பாட்டு நடவடிக்கைகளோடு தொடர்புடைய பேரிடர் ஆபத்துக் குறைப்பை உறுதி செய்ய, அனைத்து பங்கேற்பாளர்களுடன் ஒருமித்த கருத்தை உருவாக்கியதில் இந்த ஆணையத்தின் பங்களிப்பை அவர் பாராட்டினார்.
இந்த ஆண்டு நிறுவக தினத்தின் மையப் பொருளான “தீயிலிருந்து பாதுகாப்பு” என்பது பற்றி பேசிய அவர், அமேஸான் காடுகளில் ஏற்பட்ட பேரழிவு தீ விபத்து, சூரத் தீ விபத்து போன்ற சம்பவங்களால் இந்த விஷயம் உலக அளவில் அண்மையில் கவனம் பெற்றுள்ளது என்றார். குறிப்பாக, நகர்ப்புறங்களில் தீயால் ஏற்படும் ஆபத்தைக் குறைக்க திட்டமிடுவது மிகவும் அவசியம் என்று அவர் வலியுறுத்தினார். குடியிருப்பு, வணிக வளாகம், ஊரகம், நகர்ப்புறம், வனங்கள், தொழிற்சாலைகள் போன்ற இடங்களில் பலவகையில் ஏற்படும் தீவிபத்துகள், வித்தியாசமான சவால்களை உருவாக்குவதாகவும், இதற்கு, தனித்தனியான உத்திகள் தேவைப்படுகின்றன என்றும் அவர் கூறினார். இதற்குப் போதிய பயிற்சி தேவைப்படுகிறது என்றும், தீயணைப்பு வீரர்களுக்கு பாதுகாப்பு மிகச்சரியாக செய்யப்பட வேண்டும் என்றும் அவர் தெரிவித்தார்.
முக்கியமான அடிப்படைக் கட்டமைப்புகள், அங்காடி வளாகங்கள், வணிக வளாகங்கள், அரசுக் கட்டடங்கள் என அனைத்திலும் முறையான தீயணைப்புப் பாதுகாப்பு தணிக்கை செய்யப்பட வேண்டும் என்று குறிப்பிட்ட பிரதமரின் முதன்மைச் செயலாளர், முன்கூட்டியே தீ தடுப்பு நடவடிக்கைகளுக்கு முன்னுரிமை தருவதும் அவசியம் என்றார்.
குறிப்பாக, இந்த நடைமுறை பெரு நகரங்களுக்குப் பொருத்தமானது என்று குறிப்பிட்ட அவர், பல மாணவர்கள் உயிரிழக்கக் காரணமான சூரத் வணிக வளாகப் பயிற்சி மையத்தில் ஏற்பட்ட தீ விபத்து போன்ற சம்பங்களைத் தடுப்பதற்கு நகராட்சி சட்டங்கள் பின்பற்றப்பட வேண்டும் என்றார்.
மேற்கத்திய நாடுகளில் எந்தப் பேரிடர் அல்லது அவசர நிலைக்கும் தீயணைப்பு சேவைகளுக்கு முன்னுரிமை அளிக்கப்படுவதை அவர் கவனத்திற்கு கொண்டு வந்தார். எந்தவொரு பேரிடர் அல்லது அவசர நிலையாக இருந்தாலும், தீயணைப்பு வீரர்களுக்கு முக்கியத்துவம் அளிக்கும் வகையில், தீயணைப்பு சேவையை மேம்படுத்துவதற்கு நடவடிக்கை எடுக்க வேண்டும் என்றும் அவர் கூறினார். தீயிலிருந்து பாதுகாப்பு என்பதை அனைவரின் கருத்தாக உருவாக்குவதற்கு சமூக அளவில் விழிப்புணர்வு முகாம்களையும், ஒத்திகைகளையும் தொடர்ச்சியாக நடத்தலாம் என்றும் அவர் யோசனை கூறினார்.
2012 ஆம் ஆண்டு வெளியிடப்பட்ட தீயணைப்பு சேவைகளுக்கான தேசிய விதிமுறைகளை மறு ஆய்வுக்கு உட்படுத்தி, மேம்படுத்த தேசியப் பேரிடர் மேலாண்மை ஆணையம் முன்வர வேண்டும் என்றும் அவர் கேட்டுக்கொண்டார்.
நிறைவாக ‘அனைவருக்கும் தீயிலிருந்து பாதுகாப்பு’ என்பதை நோக்கி பாடுபட வேண்டியதன் அவசியத்தை அவர் வலியுறுத்தினார். இந்த நிகழ்வில் தேசியப் பேரிடர் மேலாண்மை ஆணையம், மத்திய, மாநில அரசுகள் ஆகியவற்றின் மூத்த அதிகாரிகள், மாநிலப் பேரிடர் மேலாண்மை ஆணையங்கள் மற்றும் தீயணைப்புத் துறையின் பிரதிநிதிகள் உள்ளிட்டோர் கலந்து கொண்டனர்.
விவசாயத்துறை அமைச்சகம்
திருத்தியமைக்கப்பட்ட தேசிய மூங்கில் இயக்கத்திற்கு மத்திய அமைச்சரவை ஒப்புதல்
மத்திய அரசின் திட்டமான தேசிய நிலைத்த வேளாண்மை இயக்கத்தின் கீழ் வரும் தேசிய மூங்கில் இயக்கத்திற்கு 14-வது நிதிக்குழுவின் எஞ்சிய காலத்திற்கு  பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக்குழு இன்று ஒப்புதல் அளித்தது. இந்த இயக்கம் மூங்கில் துறையை முழுமையான அளவில் மேம்படுத்துவதை உறுதி செய்யும். முழுமையான மதிப்புச் சங்கிலி மற்றும் மூங்கில் உற்பத்தியாளர்களை மூங்கில் தொழில்துறையினருடன் திறம்பட இணைத்தல் ஆகியவற்றை நடைமுறைப்படுத்த இந்த இயக்கம் பாடுபடும்.
செலவினம்:
இந்த இயக்கத்தை 14-வது நிதிக்குழுவின் எஞ்சிய காலத்தில் அதாவது 2018-19 மற்றும் 2019-20-ல் செயல்படுத்த மொத்தம் ரூ.1,290 கோடி ஒதுக்கப்பட்டுள்ளது. இதில் ரூ.950 கோடி மத்திய அரசின் பங்காகும்.
பயனாளிகள்:
இந்தத் திட்டம் விவசாயிகள், உள்ளூர் கைவினைஞர்கள் மற்றும் மூங்கில் தொழிலில் ஈடுபட்டுள்ள சார்புத் தொழில்கள் உள்ளிட்ட பணியாளர்கள் ஆகியோருக்கு நேரடியாகவும், மறைமுகமாகவும் பயனளிக்கும். 1 லட்சம் ஹெக்டேர் நிலப்பரப்பில் மூங்கில் சாகுபடியின் கீழ் கொண்டுவரத் திட்டமிட்டிருப்பதால் பயிர் செய்தல் என்ற முறையில் சுமார் 1 லட்சம் விவசாயிகள் நேரடியாகப் பயன் பெறுவார்கள்.
திட்ட மாநிலங்கள்/ மாவட்டங்கள்:
குறிப்பிட்ட மாநிலங்களில் மூங்கில் வளர்ப்பதில் இந்த இயக்கம் முக்கியக் கவனம் செலுத்தும். வடகிழக்கு மண்டலம் மற்றும் தமிழ்நாடு, கேரளா, மத்தியப் பிரதேசம், மகாராஷ்டிரம், சத்தீஸ்கர், ஒரிசா, கர்நாடகா, உத்தரகாண்ட், பீகார், ஜார்க்கண்ட், ஆந்திரப் பிரதேசம், தெலங்கானா, குஜராத் மாநிலங்கள் போன்ற வர்த்தக, பொருளாதார, சமூக ரீதியில் அனுகூலமான பகுதிகளில் கவனம் செலுத்தப்படும்.
இந்த இயக்கத்தின் மூலம் 4000 மூங்கில் தயார்படுத்தும்/ உற்பத்தி மேம்பாட்டுப் பிரிவுகள் உருவாக்கப்படும் என எதிர்பார்க்கப்படுகிறது. 1 லட்சம் ஹெக்டேர் பரப்புக்கும் கூடுதலான பரப்பில் மூங்கில் பயிரிடவும் இயக்கம் உதவும்.
தாக்கம்:
பண்ணை உற்பத்தித் திறனை அதிகரிக்கவும், வருமானத்தை உயர்த்தவும் அதன் மூலம் நிலமற்றோர், பெண்கள் உள்ளிட்ட சிறு, குறு விவசாயிகளின் வாழ்வாதாரத்தை மேம்படுத்தவும் தொழில் துறைக்குத் தரமானப் பொருட்களை வழங்கவும் மூங்கில் தோட்டங்கள் பெரிதும் பங்களிக்கும். இவ்வாறாக இந்த இயக்கம் விவசாயிகளின் வருமானத்தை மேம்படுத்தும் திறனுள்ள கருவியாகச் செயல்படுவதுடன் பருவநிலை மீட்டெழுச்சிக்கும் சுற்றுச்சூழல் நன்மைகளுக்கும் பங்களிப்பதாகவும் அமையும். இந்த இயக்கம் திறன் பெற்ற, திறன் பெறாத துறைகளில் நேரடி மற்றும் மறைமுக வேலைவாய்ப்புகளை உருவாக்கவும் உதவும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 210
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அசாமில் 27 நெடுஞ்சாலைத் திட்டங்களுக்கு திரு. நிதின் கட்கரி அடிக்கல் நாட்டினார்
மத்திய சாலைப் போக்குவரத்து, நெடுஞ்சாலைகள் மற்றும் சிறு, குறு, நடுத்தர தொழில்கள் துறை அமைச்சர் திரு நிதின் கட்கரி, அசாமில் 27 நெடுஞ்சாலைத் திட்டங்களைக் காணொலி மூலம் அடிக்கல் நாட்டி இன்று துவக்கி வைத்தார்.
அசாம் முதல்வர் திரு சர்பானந்த் சோனோவால் இந்த விழாவிற்குத் தலைமை ஏற்றார். நிகழ்ச்சியில் பேசிய திரு.நிதின் கட்கரி, தமது இதயத்தில் அசாமுக்கு சிறப்பான இடம் எப்போதுமே உண்டு என்று கூறினார்.
இன்று அடிக்கல் நாட்டப்பட்டத் திட்டங்களின் மூலம் 439 கிலோ மீட்டர் தூரத்திற்கு சாலைகள் அமைக்கப்படும். இதற்கான செலவு ரூ.2,366 கோடி ஆகும். அசாமின் வளர்ச்சிக்கு இந்தச் சாலைகள் வழிவகுக்கும்.
முன்னாள் பிரதமர் திரு அடல் பிகாரி வாஜ்பாயின் திருவுருவச் சிலையையும் திரு நிதின் கட்கரி திறந்து வைத்தார். மறைந்த திரு வாஜ்பாயின் பிறந்த தினம் இன்று ஆகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683685
-----
(Visitor Counter : 110
நிதி அமைச்சகம்
கெய்ர்ன் எனர்ஜி பி.எல்.சி மற்றும் கெய்ர்ன் யுகே ஹோல்டிங்ஸ் லிமிடெட் ஆகியவை தொடர்ந்த வழக்கில் நடுவர் மன்றம் வழங்கிய தீர்ப்பை மத்திய அரசு ஆய்வு செய்யவுள்ளது
முதலீடுகளின் வளர்ச்சி மற்றும் பாதுகாப்புக்கு இந்தியா-இங்கிலாந்து இடையே மேற்கொள்ளப்பட்ட ஒப்பந்தத்தின் கீழ், மத்திய அரசுக்கு எதிராக கெய்ர்ன் எனர்ஜி பி.எல்.சி மற்றும் கெய்ர்ன் யுகே ஹோல்டிங்ஸ் லிமிடெட் ஆகியவை தொடர்ந்த வழக்கில் நடுவர் மன்றம் தீர்ப்பு வழங்கியுள்ளது.
இந்தத் தீர்ப்பின் அனைத்து அம்சங்களையும், நிபுணர்களுடன் கலந்து ஆலோசித்து மத்திய அரசு கவனமாக ஆய்வு செய்யவுள்ளது. இந்த ஆலோசனைக்குப் பின், சட்ட ரீதியான தீர்வுகள் உட்பட அனைத்து அம்சங்களையும் பரிசீலித்து அடுத்த கட்ட நடவடிக்கைகள் குறித்து மத்திய அரசு முடிவெடுக்கும்.
எஃகுத்துறை அமைச்சகம்
பொதுத்துறை நிறுவனங்களின் உற்பத்தி விலை குறைப்பின் நிலவரம் குறித்து மத்திய எஃகு அமைச்சர் ஆய்வு
பொதுத்துறை நிறுவனங்களின் உற்பத்தி விலை குறைப்பின் நிலவரம் மற்றும் எதிர்கால செயல் திட்டம் குறித்த ஆய்வுக்கூட்டம் மத்திய எஃகு அமைச்சர் திரு ராம் சந்திர பிரசாத் சிங் தலைமையில் எஃகு துறையின் கீழ் இயங்கும் பொதுத்துறை நிறுவனங்களுடன் நேற்று மாலை நடைபெற்றது.
உற்பத்தி செலவை பாதிக்கும் அளவுருக்களை குறுகிய அளவில் பகுப்பாய்வு செய்வதன் அவசியத்தை வலியுறுத்திய அமைச்சர், பாதகமான சூழ்நிலைகளையும் வாய்ப்புகளாக மாற்றுவதற்குத் தேவையான அனைத்து நடவடிக்கைகளையும் மேற்கொள்ளுமாறு கூறினார். செலவுகளைக் குறைப்பதற்காக மேற்கொள்ளப்பட்டுள்ள சுட்ட நிலக்கரியின் விலை குறைப்பு, சுட்ட நிலக்கரியின் பயன்பாட்டைக் குறைப்பதற்காக சிறு உருண்டைகளின் உபயோகம் அதிகரிப்பு, உற்பத்தி செலவு குறைப்பு போன்ற முக்கிய நடவடிக்கைகளில் கவனம் செலுத்துமாறு அமைச்சர் கேட்டுக்கொண்டார். இதுபோன்ற தொழில்நுட்ப- பொருளாதார அளவுருக்கள் எஃகு தகவல் பலகையின் மூலம் மாதந்தோறும் கண்காணிக்கப்படும் என்றும் உத்தரவிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1756605
கப்பல் போக்குவரத்து அமைச்சகம்
கொவிட்-19 பரவும் நிலையில், துறைமுகப் பயன்பாட்டாளர்களுக்கு கட்டணங்கள், அபராதங்கள் விதிக்க வேண்டாம் என அனைத்து பெரிய துறைமுகங்களுக்கும் கப்பல் துறை அமைச்சகம் அறிவுரை
கொவிட்-19 பரவலால் நாடு முழுவதும் 21நாள் முடக்கம் அறிவிக்கப்பட்டுள்ள நிலையில், சம்பந்தப்பட்ட பல்வேறு தரப்பினரின் கோரிக்கையை ஏற்று, மார்ச் 22 முதல், ஏப்ரல் 14 வரையிலான முடக்க காலத்தில், சரக்குகளை ஏற்றுவது, இறக்குவதில் ஏற்படும் தாமதத்துக்கு அபராதம் விதிப்பதில் சலுகை, அபராதக்குறைப்பு, சுணக்க கட்டணம், வாடகை, பிற கட்டணங்கள் போன்றவற்றை விதிப்பது போன்ற பெரிய துறைமுகங்களின் நடவடிக்கைகளுக்கு குறிப்பிட்ட வழிகாட்டுதல்களை கப்பல் துறை அமைச்சகம் பிறப்பித்துள்ளது.
(Visitor Counter : 157
பிரதமர் அலுவலகம்
அனைத்து மாநில தலைமைச் செயலாளர்களுடன் பிரதமர் மோடி 2 நாள் ஆலோசனை
தில்லியில் கடந்த 2 நாட்களாக அனைத்து மாநில தலைமைச் செயலாளர்களுடன் பிரதமர் திரு.நரேந்திர மோடி கலந்து கொண்ட மாநாடு இன்றுடன் முடிவடைந்தது.
இந்த மாநாட்டில் தலைமைச் செயலர்களுடனான உரையாடலின் போது பிரதமர் தாம் வலியுறுத்திய விஷயங்கள் குறித்து பிரதமர் தமது ட்விட்டர் பக்கத்தில் விரிவாகக் கூறியுள்ளார்.
"கடந்த இரண்டு நாட்களாக, தில்லியில் நடைபெற்ற தலைமைச் செயலாளர்கள் மாநாட்டில் நாங்கள் விரிவான விவாதங்களை மேற்கொண்டோம். மக்களின் வாழ்க்கையை மேலும் மேம்படுத்தவும், இந்தியாவின் வளர்ச்சிப் பாதையை வலுப்படுத்தவும் பல்வேறு விஷயங்களை நான் வலியுறுத்தினேன்.
உலகத்தின் பார்வை இந்தியாவின் மீது இருக்கும் நிலையில், நமது இளைஞர்களின் திறமையுடன் இணைந்து, வரும் ஆண்டுகள் நமது தேசத்துக்கே உரியது. இந்த நேரத்தில், உள்கட்டமைப்பு, முதலீடு, புதிய கண்டுபிடிப்புகள், அனைத்து தரப்பினரையும் உள்ளடக்குதல் ஆகிய 4 தூண்கள், அனைத்துத் துறைகளிலும் முழுவதும் நல்ல நிர்வாகத்தை மேம்படுத்துவதற்கான நமது முயற்சிகளுக்கு ஊக்கமளிக்கும்.
சிறு, குறு மற்றும் நடுத்தர தொழில்கள் துறையை நாம் தொடர்ந்து பலப்படுத்த வேண்டும் என்பது எனது உறுதியான நம்பிக்கை. தற்சார்பு அடையவும், பொருளாதார வளர்ச்சியை அதிகரிக்கவும் இது முக்கியமானது. அதே அளவுக்கு உள்ளூர் தயாரிப்புகளை பிரபலப்படுத்துவதும் முக்கியமானது. பொருளாதாரத்தின் ஒவ்வொரு துறையிலும் தரம் இன்றியமையாதது என்பது குறித்தும் எடுத்துரைக்கப்பட்டது.
தேவையற்ற உடன்பாடுகள், காலாவதியான சட்டங்கள், விதிகளை முடிவுக்குக் கொண்டுவருவதில் கவனம் செலுத்துமாறு தலைமைச் செயலர்களுக்கு அழைப்பு விடுக்கப்பட்டுள்ளது. இந்தியா இணையற்ற சீர்திருத்தங்களைத் தொடங்கும் நேரத்தில், அதிகப்படியான கட்டுப்பாடுகள் மற்றும் மனச்சோர்வு அளிக்கும் கட்டுப்பாடுகளுக்கு வாய்ப்பளிக்கக்கூடாது.
நான் பேசிய விஷயங்களில் பிரதமர் விரைவு சக்தி திட்டம் மற்றும் அதன் பார்வையை உணர்ந்து கொள்வதில் ஒருங்கிணைப்பை எவ்வாறு உருவாக்குவது என்பதும் அடங்கும். மிஷன் லைஃப் திட்டத்தை பலப்படுத்தவும், சர்வதேச சிறுதானிய ஆண்டை அனைத்துத் தரப்பு மக்களின் பங்கேற்புடன் கொண்டாடவும் தலைமைச் செயலாளர்களை வலியுறுத்தினேன்.”
சிறப்பு சேவைகள் மற்றும் கட்டுரைகள்
தபால்காரர் மூலம் பெருநகர சென்னை மாநகராட்சி ஓய்வூதியதாரர்களுக்கு வீடு தேடி வரும் டிஜிட்டல் உயிர்வாழ் சான்று
சென்னை மாநாகராட்சி மற்றும் இந்தியா போஸ்ட் பேமெண்ட்ஸ் வங்கி இடையேயான ஒப்பந்தத்தின் கீழ், 01 ஜூலை 2022 முதல் செப்டம்பர் 30, 2022 வரை தபால்காரர் மூலம், சென்னை மாநாகராட்சி ஓய்வூதியதாரர்கள் தங்கள் டிஜிட்டல் உயிர்வாழ் சான்றிதழைத் தங்கள் வீட்டிலிருந்தபடியே சமர்ப்பிக்க அஞ்சல் துறை சிறப்பு ஏற்பாடுகளைச் செய்துள்ளது.
கொவிட்-19 தொற்றுநோய் காரணமாக கடந்த 2 ஆண்டுகளாக, வருடாந்திர உயிர்வாழ் சான்றிதழ் சமர்பிப்பதிலிருந்து பெருநகர சென்னை மாநகராட்சி ஓய்வூதியதாரர்களுக்கு விலக்கு அளிக்கப்பட்டிருந்தது. இந்த ஆண்டு பெருநகர சென்னை மாநகராட்சி ஓய்வூதியம் பெறுவோர், வருகிற ஜூலை, ஆகஸ்ட் மற்றும் செப்டம்பர் மாதங்களில் தங்களது உயிர்வாழ் சான்றிதழை சமர்ப்பிக்கும்படி அரசாணை பிறப்பிக்கப்பட்டுள்ளது.
இந்நிலையில், நேரில் சென்று உயிர்வாழ் சான்றிதழ் சமர்ப்பிக்க ஓய்வூதியதாரர்கள் படும் சிரமங்களை தவிர்க்கும் விதமாக, ஜீவன் பிரமான் திட்டத்தின் மூலம், அஞ்சல்துறையின் கீழ் செயல்படும் “இந்தியா போஸ்ட் பேமெண்ட்ஸ் வங்கி”, ஓய்வூதியதாரர்கள் வீட்டில் இருந்தபடியே கைவிரல் ரேகையை பயன்படுத்தி, டிஜிட்டல் உயிர்வாழ் சான்றிதழை சமர்ப்பிக்க ஏற்பாடு செய்துள்ளது. இதற்கு சேவை கட்டணமாக, தபால்காரரிடம் ரூ.70 ரொக்கமாக செலுத்த வேண்டும்.
ஓய்வூதியதாரர்கள் தங்கள் பகுதி தபால்காரரிடம் ஆதார் எண், மொபைல் எண், பிபிஓ எண் மற்றும் ஓய்வூதிய கணக்கு விவரங்களை தெரிவித்து, கைவிரல் ரேகையை பதிவு செய்தால், ஒரு சில நிமிடங்களில் டிஜிட்டல் உயிர்வாழ் சான்றிதழை சமர்ப்பிக்க முடியும் என சென்னை நகர மண்டல அஞ்சல்துறை தலைவர் திரு நடராஜன் அவர்கள் தெரிவித்துள்ளார்.